पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. माहिम (पश्चिम), छोटा दर्गा के करीब कैडल रोड स्थित दुर्घटनाग्रस्त 'अल्ताफ मेंशन' इमारत के मलबे में दबकर मरने वालों की संख्या बढ़कर 10 हो गई है। जिसमें अभिनेता संजय दत्त के वकील रिजवान मर्चेंट की मां,बीवी और बेटा भी शामिल है। मुंबई मनपा का कहना है कि दुर्घटनाग्रस्त इमारत 'अल्ताफ मेंशन' करीब ४० से ५० साल पुरानी थी। स्थानीय लोगों का आरोप है कि इमारत के तल मंजिल पर स्थित कार शो रूम के मालिक ने इमारत के ढांचे (स्ट्रक्चर) में परिवर्तन किया था। जिसकी वजह से इमारत की नींव कमजोर हुई होगी और तेज बारिश आने की वजह से इमारत का आधा हिस्सा ढह गया।
बता दें कि इस हादसे में जिन मृतकों की अब तक शिनाख्त हो पाई है। उसमें संजय दत्त के वकील की मां शाहिरा गुलाम मर्चेंट (७८), पत्नी आसिफा रिजवान मर्चेंट (५०) व बेटा फराज रिजवान मर्चेंट (१३), जैबुनिस्सा अब्दुल सत्तार (७६), हैसानी बाटलिवाला (७५), हलिमा शेख (५०) और मोबिन लाखा (१८) शामिल है। इस घटना में जख्मी हुए छह लोगों का भाभा, सायन और केईएम अस्पताल में इलाज चल रहा है।
महत्वपूर्ण है कि बारिश के मौसम में मुंबई के किसी न किसी इलाके में कोई न कोई जर्जर व पुरानी इमारत दुर्घटनाग्रस्त होती है और उसमें रहने वाले कई लोगों की जान जाती है। इसके बावजूद न तो ऐसी खतरनाक इमारतों में रहने वाले लोग बारिश के मौसम में दूसरे स्थान पर जाते हैं और न ही मनपा प्रशासन ही ऐसे हादसों को रोकने के लिए ठोस कदम उठाती है।
आगे की स्लाइड्स में देखिए इस भयवाह मंजर की दिल दहला देने वाली तस्वीरें.......
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn